เชื่อผู้นำโสมแดงหนีสังคมเสี่ยงติดโควิด-19
นายคิม ยอน-ชุล รมว.รวมชาติเกาหลีของเกาหลีใต้ แถลงผ่านรัฐสภาเกาหลีใต้เมื่อวันอังคาร 28 เม.ย.ระบุการไม่ปรากฏตัวต่อที่สาธารณะของนายคิม จอง-อึน ผู้นำเกาหลีเหนือมาตั้งแต่ 15 เม.ย. ไม่ใช่เรื่องผิดปกติ อาจเพราะผู้นำเกาหลีเหนือต้องการหลบเลี่ยงความเสี่ยงติดเชื้อโคโรนาไวรัส โควิด-19 ไม่ใช่เพราะป่วยหนักหรือเสียชีวิตตามที่หลายฝ่ายคาดเดาวิเคราะห์ และนายคิม จอง-อึน ก็เคยทำเช่นนี้ โดยในปี 2557 เขาหายตัวไปเกือบ 6 สัปดาห์ก่อนปรากฏตัวพร้อมไม้เท้าพยุงเดินหลังการผ่าตัดซีสต์ที่ข้อเท้า นอกจากนั้น ตั้งแต่เมื่อช่วงเดือน ม.ค. นายคิม จอง-อึน เคยหยุดไม่ปรากฏตัวต่อสาธารณะแล้วอย่างน้อย 2 ครั้ง ด้วยห้วงเวลานานเกือบ 20 วัน ส่วนสถานการณ์โควิด-19 ในเกาหลีเหนือ ยังไม่มียืนยันพบผู้ติดเชื้อแม้แต่รายเดียวก่อนหน้านี้ นายยูน ซัง-ฮยุน ประธานคณะกรรมาธิการต่างประเทศและรวมชาติแห่งสมัชชาแห่งชาติเกาหลีใต้ระบุการที่คิม จอง-อึน ไม่ปรากฏตัวต่อสาธารณะ บ่งชี้ว่าเขาไม่ได้ทำงานตามปกติ และไม่มีรายงานใดๆว่าเขาตัดสินใจเชิงนโยบายใดๆ ตั้งแต่ 11 เม.ย.ส่วนนายมูน ชุง-อิน ที่ปรึกษาพิเศษด้านความมั่นคงแห่งชาติของประธานาธิบดีมูน แจ-อิน แห่งเกาหลีใต้ ระบุจุดยืนของรัฐบาลเกาหลีใต้ เชื่อว่านายคิม จอง-อึน ยังมีชีวิตอยู่และสบายดี โดยเขาพักอยู่ที่เมืองท่าตากอากาศวอนซานทางภาคตะวันออกตั้งแต่ 13 เม.ย. และไม่พบความเคลื่อนไหวที่ผิดปกติใดๆในเกาหลีเหนือประธานาธิบดีโดนัลด์ทรัมป์ ผู้นำสหรัฐฯ ระบุเชื่อว่านายคิม จอง-อึน ยังสบายดี แต่ไม่ให้รายละเอียดใดๆ ส่วนนายกรัฐมนตรีชินโสะ อาเบะ ผู้นำญี่ปุ่น ระบุได้รับรายงานเกี่ยวกับสุขภาพผู้นำเกาหลีเหนือบ้างและอยู่ระหว่างเฝ้าติดตามสถานการณ์อย่างใกล้ชิด ส่วนนักวิเคราะห์บางคนชี้ว่าต้องมีอะไรผิดปกติแก่ผู้นำเกาหลีเหนือบ้าง เพราะถ้าไม่มีอะไรผิดปกติ ผู้นำเกาหลีเหนือก็น่าจะใช้วิธีเผยแพร่ภาพหรือวิดีโออวดความมีสุขภาพดีออกมาบ้าง ไม่ใช่เงียบเฉยข่าวลือเรื่องคิม จอง-อึน เริ่มขึ้นหลังเขาไม่ไปร่วมพิธีเฉลิมฉลองวันคล้ายวันเกิดครบรอบ 100 ปีของคิม อิล-ซุง บิดาผู้ก่อตั้งประเทศผู้เป็นปู่ เมื่อ 15 เม.ย. หลังปรากฏตัวครั้งสุดท้ายขณะร่วมประชุมคณะกรรมการโปลิตบูโรของพรรคกรรมกรเกาหลีเหนือเมื่อ 11 เม.ย. จากนั้นเว็บไซต์ เดลี เอ็นเค ของกลุ่มผู้แปรพักตร์ชาวเกาหลีเหนือเผยว่า คิม จอง-อึนเข้ารับการผ่าตัดเส้นเลือดหัวใจฉุกเฉินเพราะสูบบุหรี่จัด อ้วนและเหนื่อยล้า.
นายคิม ยอน-ชุล แถลงผ่านรัฐสภาเกาหลีใต้เมื่อวันอังคาร 28 เม.ย.ระบุการไม่ปรากฏตัวต่อที่สาธารณะของนายคิม จอง-อึน ผู้นำเกาหลีเหนือมาตั้งแต่ 15 เม.ย. ไม่ใช่เรื่องผิดปกติ
คิม จอง-อึน,คิม จองอึน,ผู้นำเกาหลีเหนือ,คิม จอง-อึน ป่วย,คิม จอง อึน ตาย,โสมแดง,ข่าววันนี้